b'\n_START_ARTICLE_\nL\xc3\xa5tefossen\n_START_PARAGRAPH_\nL\xc3\xa5tefoss er et 165 m h\xc3\xb8jt vandfald i Odda, i Hordaland fylke i Norge. Den er det mest kendte af vandfaldene i Oddadalen, som har flere indenfor en str\xc3\xa6kning p\xc3\xa5 10 km._NEWLINE_Vandfaldet er en af Norges mest bes\xc3\xb8gte naturbaserede turistattraktioner. Den er speciel ved at den har to overl\xc3\xb8b fra L\xc3\xa5tevatnet ovenfor, som flyder sammen midt i vandfaldet. Den er fredet, og den har j\xc3\xa6vn vandf\xc3\xb8ring \xc3\xa5ret rundt._NEWLINE_L\xc3\xa5tefossen var et yndet rejsem\xc3\xa5l for engelske og tyske turister som bes\xc3\xb8gte Odda i 1800-tallet. For at komme til fossen blev turisterne k\xc3\xb8rt med hest og k\xc3\xa6rre fra fjorden og op langs Sandvindsvatnet og videre op i Oddadalen til L\xc3\xa5tefoss. Der var ogs\xc3\xa5 et hotel ved vandfaldet. I dag kan man finde rester efter fundamentet af hotellet p\xc3\xa5 sydsiden af fossen.'